**OBČINA RENČE-VOGRSKO PREDLOG OBČINSKI SVET**

*NASLOV:*

**SKLEP O DOLOČITVI EKONOMSKE CENE STORITVE »POMOČ DRUŽINI NA DOMU« V OBČINI RENČE-VOGRSKO**

*PRAVNA PODLAGA:*

* 43. člen Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A in 28/19),
* 17. člen Pravilnika o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08, 5/09 in 6/12),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Storitev »Pomoč družini na domu« je socialno varstvena storitev, ki jo je na podlagi 43. člena Zakona o socialnem varstvu (v nadaljevanju: Zakon) kot javno službo dolžna zagotavljati in organizirati lokalna skupnost. Določanje cene storitve in subvencionirane cene za uporabnika opredeljujejo naslednji predpisi:

* 99. člen Zakona določa, da občina storitev pomoč družini na domu financira najmanj v višini 50 % subvencije k ceni storitve in v višini, za katero je upravičenec oziroma drug zavezanec delno ali v celoti oproščen plačila.
* Pravilnik o metodologiji za oblikovanje cen socialno varstvenih storitev (v nadaljevanju: Pravilnik) za določitev cene storitve v 36. členu določa, da izvajalec vloži vlogo za soglasje k ekonomski ceni pri pristojnem organu pred začetkom izvajanja storitve.
* 40. člen Pravilnika določa način, po katerem mora izvajalec izvesti postopek usklajevanja ekonomskih cen storitve.
* 42. člen Pravilnika določa, da je izvajalec storitve dolžan pristojnemu organu pošiljati obvestilo o višini cene, usklajene v skladu z določbo 40. in 41. člena Pravilnika, v roku 15 dni od uskladitve.

(Uskladitev ekonomske cene storitve: Ko je cena določena, se jo na podlagi 40 in 41. člena Pravilnika o metodologiji za oblikovanje cen socialno varstvenih storitev usklajuje 1x letno, in sicer praviloma prvega marca, glede na letne rasti elementov cen. Letne rasti elementov cen enkrat letno, in sicer najkasneje do 15. februarja v letu, objavi minister, pristojen za socialno varstvo. Na podlagi 42. člena istega pravilnika je izvajalec storitve dolžan pristojnemu organu pošiljati obvestilo o višini cene, usklajene v skladu z določbo 40. in 41. člena tega pravilnika, v roku 15 dni od uskladitve. To pomeni, da se cena avtomatično revalorizira na podlagi količnika, ki ga v februarju določi minister.)

V Občini Renče-Vogrsko od 1. 1. 2016 izvaja socialno-varstveno storitev »Pomoč družini na domu« Dom upokojencev Nova Gorica, na podlagi neposredne pogodbe, ki je veljavna od 31. 12. 2016. Storitev za trenutno 39 uporabnikov mesečno izvajajo 4 izvajalke neposredne oskrbe v rednem delovnem razmerju.

Izvajalec storitve »Pomoč družini na domu« Dom upokojencev Nova Gorica je Občini Renče-Vogrsko dne 16. 3. 2020 skladno z 42. členom Pravilnika o metodologiji za oblikovanje cen socialno varstvenih storitev dostavil »Obvestilo o uskladitvi cene storitve »Pomoč družini na domu«. Izračun uskladitve cene je pripravljen na zakonsko predpisanih obrazcih na podlagi 12. člena Pravilnika in na podlagi povprečnih realiziranih stroškov za izvajanje storitve v letu 2019. Iz obvestila o uskladitvi izhaja, da usklajena ekonomska cene storitve za leto 2020 skladno s predpisi o uskladitvi ekonomske cene znaša 20,25 EUR in je za 3,9 % višja kot v letu 2019.

Odbor za družbene dejavnosti je na svoji 9. seji dne 26. 5. 2020 med drugimi sprejel tudi sklep, naj strokovna služba družbenih dejavnosti do naslednje seje odbora pripravi pregled subvencioniranih cen in ekonomskih cen pomoči na domu po drugih občinah in simulacijo dviga subvencionirane cene. Skladno z navedenim sklepom smo izvajalca zaprosili za dostavo nove dokumentacije o uskladitvi cene, v kateri opredeli tri izračune subvencionirane cene za uporabnika. Izvajalec je zaprošeno dokumentacijo posredoval dne 29. 5. 2020.

**1. Določanje subvencionirane cene za uporabnike storitve**

Cena, h kateri da občina soglasje, je osnova za določitev subvencije k ceni oz. cene za uporabnika. Občinski svet Občine Renče-Vogrsko je soglasje k ekonomski ceni storitve podal s sklepom z dne 16. 4. 2019. Občina mora v skladu z 99. členom Zakona o socialnem varstvu in s 17. členom Pravilnika o metodologiji za oblikovanje cen socialno varstvenih storitev določiti najmanj 50 % subvencijo k ceni storitve. Subvencionirana cena je cena, ki jo izvajalcu za eno uro plača uporabnik. Občina lahko določi tudi višjo subvencijo občine, kar pomeni dodatno znižanje plačil uporabnikov. Občinski svet Občine Renče-Vogrsko je subvencionirano ceno storitve določil s sklepom z dne 16. 4. 2019.

16. člen Pravilnika določa, da se lahko cena ure storitve, opravljene v nedeljo ali v nočnem času, poveča največ za 40 %, opravljene na dan državnega praznika in dela prostega dne pa največ za 50 %, in sicer glede na dejansko povečanje stroškov dela.

**2. Sedanje stanje:**

Na podlagi lanskega sklepa znaša subvencionirana cena za uporabnika, kot sledi:

* od ponedeljka do sobote 3,85 EUR na uro,
* ob nedeljah 5,38 EUR na uro in
* ob praznikih in drugih dela prostih dnevih 5,77 EUR na uro.

Ekonomska cena je ob vseh dnevih znašala 19,49 EUR.

Ob pripravi lanskega sklepa so subvencionirane cene za uporabnika po občinah, v katerih Dom upokojencev Nova Gorica izvaja storitev, znašale, kot sledi:



*OCENA STANJA:*

Na podlagi sklepa Odbora za družbene dejavnosti je izvajalec dne 29. 5. 2020 posredoval dokumentacijo, v kateri je opredelil izračune za naslednje tri variante spremenjene (povišane) subvencionirane cene za uporabnike:

|  |  |  |  |  |
| --- | --- | --- | --- | --- |
|  | Sedaj veljavna | Predlog 1 | Predlog 2 | Predlog 3 |
| delavnik | 3,85 | 3,97 | 4,00 | 4,15 |
| Subvencija v % | 80,99 | 80,40 | 80,25 | 79,51 |

Izvajalec je hkrati posredoval tudi nove podatke o subvencioniranih cenah za uporabnika in ekonomskih cenah storitve po drugih občinah, kot sledi:

**Subvencionirane cene za uporabnike:**

|  |  |  |  |  |  |
| --- | --- | --- | --- | --- | --- |
| 2020 | MONG veljavna od 1. 1. 2020 | BRDApredlog | KANALpredlog | MIRENpredlog | ŠEMPETEROd 1. 6. 2020  |
| delavnik | 4,50 | 5,11 | 4,20 | 4,00 | 3,50 |
| nedelja | 5,93 | 5,11 | - | 5,6 | 4,90 |
| prazniki | 6,29 | 5,11 | - | 6,00 | 5,25 |

**Ekonomske cene storitve:**

|  |  |  |  |  |  |
| --- | --- | --- | --- | --- | --- |
|  | MONG veljavna od 1. 1. 2020 | BRDApredlog | KANALpredlog | MIREN-KOSTANJEVICApredlog | ŠEMPETER-VRTOJBAOd 1. 6. 2020  |
| 2020 | 19,53 | 21,72 | 20,34 | 20,37 | 20,63 |

Dostavljene podatke je obravnaval Odbor za družbene dejavnosti na svoji 10. redni seji dne 16. 6. 2020 in sprejel sklep, naj strokovna služba družbenih dejavnosti pripravi predlog sklepa za Občinski svet, v katerem se določi soglasje k usklajeni ekonomski ceni v višini 20,25 EUR in spremembo subvencionirane cene za uporabnike v višini 4,5 EUR na uro, kar je osnova za proporcionalno uskladitev subvencioniranih cen ob sobotah, nedeljah, praznikih in drugih dela prostih dni.

*CILJI IN NAČELA:*

Postopki določanja subvencionirane cene storitve ob vikendih in praznikih ter dela prostih dneh bodo usklajeni z veljavno zakonodajo.

*FINANČNE IN DRUGE POSLEDICE:*

Z dvigom subvencionirane cene za uporabnike v obsegu zagotavljanja občinskih sredstev ne bilo bistvenih razlik, saj bi se z dvigom subvencionirane cene krili povišani stroški storitve, ki jih je dolžna kriti občina.

Pripravila:

Vladka Gal Janeš

Višja svetovalka I za družbene dejavnosti

Predlog sklepa:

Na podlagi 43. člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A in 28/19), 17. člena Pravilnika o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08, 5/09 in 6/12), in 18. člena Statuta Občine Renče - Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**SKLEP**

1.

Ekonomska cena storitve »Pomoč družini na domu« znaša od 1. 1. 2020 dalje 20,25 EUR na uro.

2.

V izračunu ekonomske cene je upoštevana redna zaposlitev štirih oskrbovalk za nedoločen čas, 0,175 strokovnega delavca za strokovno pripravo in 0,10 strokovnega delavca za vodenje in koordiniranje.

3.

Subvencionirana cena za uporabnike od 1. 7. 2020 dalje znaša:

* od ponedeljka do sobote 4,50 EUR na uro,
* ob nedeljah 6,3 EUR na uro in
* ob praznikih in drugih dela prostih dnevih 6,75 EUR na uro.

4.

Ta sklep prične veljati takoj in se objavi v Uradnih objavah Občinskega lista.

Številka:

Datum:

 Tarik Žigon

 Župan